Ուդո Յուրգենս

Ուդո Յուրգենս (գերմ.՝ Udo Jürgens, սեպտեմբերի 30, 1934(1934-09-30)[…], Կլագենֆուրտ, Ավստրիա - դեկտեմբերի 21, 2014(2014-12-21)[…], Մյունստեռլինգեն, Տուրգաու, Շվեյցարիա),  շանսոն և փոփ ժանրերի ավստիրացի երգիչ և կոմպոզիտոր, 20-րդ դարի երկրորդ կեսի գերմանալեզու էստրադայի նշանավոր դեմքերից մեկը։


== Կենսագրություն ==
Ուդոյի պապը եղել է ծնունդով Բրեմենից, նախահեղափոխական Ռուսաստանում բանկերից մեկում աշխատել է տնօրենն էր, իսկ հայրը՝ Ռուդոլֆ Բոկելմանը, ծնվել է Մոսկվայում։ Առաջին համաշխարհային պատերազմի սկսվելուց հետո հոր ընտանիքը ստիպված է եղել տեղափոխվել չեզոք երկիր՝ Շվեդիա։ Պատերազմի ավարտից հետո ընտանիքը տեղափոխվել է Կարինթիա նահանգում գտնվող պապի ֆերմա։
Ուդո Յուրգենսի մանկությունն անցել է Մագդալենսբերգի ընտանեկան ամրոցում։ 5 տարեկանից Ուդոն սկսել է հարմոնիկա նվագել, 7 տարեկանից՝ ակորդեոն, 13 տարեկանում տիրապետել է դաշնամուրին։ 1948 թվականից սովորել է Կլագենֆուրտի կոնսերվատորիայում։ 1950 թվականին հաղթել է ավստրիական ռադիոյի կազմակերպած կոմպոզիտորների մրցույթում։ Ուսումն ավարտելուց հետո Ուդոն իր ստեղծած խմբի հետ հանդես է եկել ռեստորաններում։ 1954 թվականին նա հրավեր է ստացել համագործակցելու Բեռլինի RIAS բիգ-բենդի ղեկավար Վերներ Մյուլլերի հետ և ստորագրել է իր առաջին ձայնասկավառակի թողարկման պայմանագիրը։ 1961 թվականին Շիրլի Բեսիի կատարմամբ նրա հեղինակած «Reach for the Stars» երգը համաշխարհային ճանաչում է ստացել։ 1964 թվականին առաջին անգամ ներկայացրել է Ավստրիան Եվրատեսիլ երգի մրցույթում, որտեղ նրա «Warum nur warum?» երգը զբաղեցրել է վեցերորդ տեղը։ Հաջորդ մրցույթին նա «Sag ihr, ich laß sie grüßen» երգով զբաղեցրել է չորրորդ տեղը։ Ուդոյի երրորդ փորձը ամենահաջողն է ստացվել․ նա 1966 թվականին դարձել է Եվրատեսիլ երգի մրցույթի հաղթող՝ «Merci Chérie» երգով, որից հետո երգիչը հաջող համերգային շրջագայություններ ունեցել աշխարհի մի շարք երկրներում։
1978 թվականին Արևմտյան Գերմանիայի ֆուտբոլի հավաքականի հետ ձայնագրել է «Buenos dias, Argentina» երգը, որի սկավառակը երկու ամիս անց դարձել է պլատինե, իսկ երգիչը արժանացել է «Գրեմմի» մրցանակի։ 1992 թվականին Վիեննայի Դոնաուինզել կղզում նրա ելույթը  1992 թվականին մինչ օրս համարվում է Եվրոպայի տարածքում ամենախոշոր համերգներից մեկը։
Ուդո Յուրգենսը ձայնագրել է ավելի քան 900 երգ, որոնք զետեղված են 50 ալբոմում։
Նրա ամենահայտնի երգերից են «Տասնյոթ տարեկան, շիկահեր», «Անուշկա», «Մաթիլդա», «Արևը նորից ծագում է», «Բամբակի դաշտեր», «Գիշերն է գալիս, սենորիտա», «Քո մենակությունը», «Սիրելի հայրենիք», «Մի տեղ ցույց տուր ինձ արևի տակ» և այլն։ Բացի երգերից, նա մյուզիքլների և սիմֆոնիկ ստեղծագործությունների հեղինակ է։
1994 և 2004 թվականներին թողարկել է իր հուշերի երկու գիրք, որոնցից երկրորդն իրենից ներկայացնում է երգչի և նրա նախնիների կյանքի մասին ընտանեկան սագա։
Ուդո Յուրգենսն ապրել է Շվեյցարիայում, որտեղ քաղաքացիություն է ստացել 2007 թվականին։

Ուդո Յուրգենսը մահացել է 2014 թվականի դեկտեմբերի 21-ին, թաղված է Վիեննայի կենտրոնական գերեզմանատանը։


== Սկավառակագրություն ==
Աղյուսակում ներկայացված են Ուդո Յուրգենսի ալբոմների զբաղեցրած տեղերը Գերմանիայի, Ավստրիայի և Շվեյցարիայի չարթերում։


== Ֆիլմագրություն ==
1957: Die Beine von Dolores
1958: Lilli, ein Mädchen aus der Großstadt
1961: Und du mein Schatz bleibst hier
1961: Unsere tollen Tanten
1962: Drei Liebesbriefe aus Tirol
1962: Tanze mit mir in den Morgen
1962: Unsere tollen Nichten
1963: Unsere tollen Tanten in der Südsee
1965: Das Spukschloß im Salzkammergut
1966: Siebzehn Jahr, blondes Haar
2011: Der Mann mit dem Fagott


== Ծանոթագրություններ ==


== Արտաքին հղումներ ==
Wolfgang Spahr: Casebook Udo Jürgens. Billboard, 26. März 1994
Excerpts from a thesis on Jürgens (2002) by Christian Mädler
{{{1}}} Ուդո Յուրգենս. պաշտոնական կայք
Ուդո Յուրգենս Internet Movie Database կայքում
Udo Jürgens - Ich war noch niemals in New York Musical Archived 2014-12-17 at the Wayback Machine.